cyanic-selkie/wikianc huggingface dataset:
रोबिन उथप्पा
प्रारम्भिक जीवनी
रोबिन उथप्पाको जन्म ११ नोभेम्बर १९८५ मा भएको थियो । उनले घरेलु क्रिकेटबाट आफ्नो करियरको सुरूवात गरेका हुन् ।
साहिवाल विभाग
कृषि
साहिवाल विभागको छेउछाउमा नदिहरू र सिंचाइ नहर भएका कारण यहाँको जमिन उर्वर छ । साहिवाल विभागको खाद्यान्नको उत्पादनको लागि खेती गरिन्छ । धेरै प्रकारका खाद्यान्नहरूको उत्पादन हुने गरेको छ । यस विभागमा मौसमको अनुकूलताका कारण यहाँ धेरै मात्रमा खेतीको उत्पादन हुँदै आएको पाइन्छ । यस विभागमा विशेष गरी : गँहु, उखु, कपास, खैनी, धान आदिको उत्पादन हुँदै आएको छ । यस विभागमा तरकारीहरू जस्तै आलु, प्याज, कालो खुर्सानी, गोलभेडा र गाँजर पनि खेतीहुदै आएका छन् । साहिवाल विभागमा मुख्य रूपमा अम्बा, आँप, सुन्तला आदि फलफूलहरूको पनि उत्पादन हुने गरेको छ ।
शिक्षा
साहिवाल विभाग (साहिवाल, ओकरा र पाकपट्टन) को औसत शहरी साक्षरता दर ६०.७ प्रतिशत छ भने औसत ग्रामीण साक्षरता दर ३३.८ प्रतिशत रहेको छ ।
गोदान
गोदान प्रेमचन्द को अन्तिम तथा आलोचकहरूका अनुसार उनको सबैभन्दा महत्त्वपूर्ण उपन्यास तथा हिन्दी साहित्यको उत्कृष्टताको उदाहरण हो । यस उपन्यासमा ग्रामीण परिस्थितिहरू तथा पात्रहरूको जीवन्त वर्णन गरिएको छ ।
यसको प्रकाशन १९३६ ईं. मा हिन्दी ग्रन्थ रत्नाकर कार्यालय बम्बईबाट भएको थियो । गोदान ग्राम्य जीवन र कृषी संस्कृतिको महाकाव्य हो । यसमा प्रगतिवाद, गान्धीवाद र माक्र्सवादको पूर्ण परिप्रेक्ष्यमा चित्रण गरिएको छ ।
गोदानको सन्दर्भमा कवि गुलजार भन्छन् ः– गोदान आज पनि प्रासंगिक छ र सँधै रहिरहनेछ । आज पनि गाउँको स्थिति दयनीय छ । कृषक आज पनि आत्महत्या गर्न विवश छन्, हामीले मुंशी प्रेमचन्द को कालजयी आवाजलाई अवश्य सुन्नुपर्छ ।
मलेसिया महिला राष्ट्रिय फुटबल टोली
मलेसिया महिला राष्ट्रिय फुटबल टोली अन्तर्राष्ट्रिय फुटबल प्रतियोगिताहरूमा मलेसिया प्रतिनिधित्व गर्ने महिला फुटबल टोली हो। यो मलेसिया फुटबलको लागि शासकीय निकाय मलेसिया फुटबल संघको नियन्त्रणमा रहेकोे छ। यो फिफाद्वारा मान्यता प्राप्त र एएफसीको सदस्य राष्ट्र हो।
राष्ट्रिय विपद् जोखिम न्यूनीकरण तथा व्यवस्थापन प्राधिकरण (नेपाल)
राष्ट्रिय विपद् जोखिम न्यूनीकरण तथा व्यवस्थापन प्राधिकरण (नेपाल) प्राकृतिक विपद् जोखिम न्यूनीकरण तथा व्यवस्थापनसम्बन्धी केन्द्रीय स्रोत निकायको रूपमा कार्य गर्न स्थापित नेपाल सरकारको एक निकाय हो । यसको कार्यालय सिंहदरबार, काठमाडौँमा रहेको छ । यसको स्थापना २०७६ कात्तिक २९ गते भएको हो । यसको नेतृत्व कार्यकारी प्रमुखले गर्छन् । हाल अनिल पोखरेल कार्यकारी प्रमुख छन् ।
सुडान घोटाला
नेपाल प्रहरीको इतिहासमा सुडान घोटाला भनेर संयुक्त राष्ट्रसंघको मिसन अन्तर्गत सुडानको डार्फरमा खटिएका नेपाल प्रहरीका लागी आवश्यक एपिसी (Armed Protection Carrier) लगायतका विभिन्न बन्दोबस्तीका सामानहरूको खरिदमा अनियमितता गरेको, अनिवार्य कानुनी प्रक्रिया नपुर्याएको, गुणस्तरहीन, म्याद नाघेको र अस्वभाविक रुपमा बढी मूल्य तिरी खरिद गरेको घटनालाई चिनिन्छ। त्यतिबेला गृहमन्त्री नेपाली कांग्रेसका कृष्णप्रसाद सिटौला थिए।
अख्तियार दुरुपयोग अनुसन्धान आयोगले २०६८ जेठ २४ मा सुडानमा बख्तरबन्द गाडी तथा बन्दोबस्ती सामान खरिद गर्दा रु. २९ करोड घोटाला भएको, सामान पुर्याउने ठेकेदार, कम्पनी एस्योर्ड रिस्क कम्पनी, त्यसका मालिक नोर्देशक माइकल राडार, उनका सहयोगी शम्भु भारती र ३४ जना प्रहरी अधिकारीले मिलेमतोमा भ्रष्टाचार भएको भनी मुद्दा दायर गरेको थियो।
विशेष अदालतको फैसला
सुडान घोटालामा करोडौं भ्रष्टाचार गरेको ठहर गर्दै विशेष अदालत न्यायाधीश श्री गौरी बहादुर कार्की, न्यायाधीश श्री ओम प्रकाश मिश्र र न्यायाधीश श्री केदारप्रसाद चालिसेको विशेष अदालतको इजलासले ले तीन पूर्व आइजिपी र दुई ठेकेदारलाई २०६८ फागुन १ मा कैद सजाय र जरिबाना सुनायो। यो घटनामा अभियुक्त बाँकी ३१ प्रहरी अधिकारीले भने सफाई पाए।
पूर्व प्रहरी महानिरिक्षक ओमविक्रम राणा, हेमबहादुर गुरुङ, र रमेश चन्द्र ठकुरीले सरकारलाई नोक्सानी पुर्‍याई ठेकेदार पोसेको भन्दै अदालतले २/२ वर्ष जेल र करोडौं जरिबाना सुनायो। ठेकेदार माइकल राडार्लाई दुई वर्ष कैद र २८ करोड ४० लाक्ब बिगो र त्यति नै जरिबाना भराउने फैसला विशेष अदालतले गर्यो। उनीहरु सबै आफैं अदालतमा उपस्थित भएर जेल चलान भए पनि पूर्वआइजिपी चन्द भने फरार भएका थिए। २०७६ असार १९ मा रमेश चन्द ठकुरीले आत्मसमर्पण गरेका थिए। दोषी ठहर गरेको दुई वर्षसम्म फरार रहेका उनले सर्वोच्‍च अदालतलमै आएर बिहीबार आत्मसमर्पण गरेका हुन् ।
२०६८ फागुन १ मा अदालतले डिआइजी देखि इन्स्पेक्टर सम्मका ३१ जना प्रहरी अधिकृतलाई सफाई दिएको थियो। सरकार र प्रहरीलाई नोक्सानी पार्ने क्रियाकलापमा ती अधिकृतका निर्णायक हैसियत नहुने भन्दै न्यायाधीश श्री गौरी बहादुर कार्की न्यायाधीश श्री ओम प्रकाश मिश्र र न्यायाधीश श्री केदारप्रसाद चालिसेको विशेष अदालतको इजलासले सफाई दिएको थियो।
पुनरावलोकन
२०७३ असोज १० मा सर्वोच्च अदालतका न्यायाधीशद्वय गोविन्दकुमार उपाध्याय र शारदाप्रसाद घिमिरेको संयुक्त इजलासले विशेष अदालतको फैसलाविरुद्ध अख्तियार दुरुपयोग अनुसन्धान आयोगले दायर गरेको पुनरावेदनमाथि सुनुवाइ अघि बढाउन सुडान प्रकरणका अभियुक्तलाई अदालतमा उपस्थित हुने (झगडिया झिकाउने आदेश) दिएको थियो। यसबाट सुडान घोटाला प्रकरण फेरि बल्झियो ।
यो पनि हेर्नुहोस्
From विकिपिडिया
कृष्णप्रसाद सिटौला
कृष्णप्रसाद सिटौल नेपाली कांग्रेसका सम्बन्धित नेपाली राजनीतिज्ञ हुन्। कृष्ण सिटौला बृहत् शान्ति सम्झौतामा महत्वपूर्ण भूमिकाको लागि चिनिन्छन् ।
राजनीतिक करियर
कांग्रेस सभापति सुशील कोइरालाले सिटौलालाई पार्टीको महामन्त्रीमा मनोनयन गरेका थिए। कोइराला परिवारका नजिकका सिटौला २०६३ मा गृहमन्त्री र उपप्रधानमन्त्री भइसकेका छन्।
२०७४ को चुनावमा सिटौलाले चुनाव हारे। राष्ट्रिय प्रजातान्त्र पार्टीले राजेन्द्रप्रसाद लिङ्देनलाई उम्मेदवार बनाएको थियो सिटौलालाई हटाउन राप्रपाले नेकपा (एमाले) र माओवादीसँग गठबन्धन बनाएको थियो।
विवाद
उनी गृहमन्त्री छँदा भएको सुडान घोटालालाई लिएर उनको आलोचना हुने गर्छ। २९ करोड अनियमितता भएको यस घटनाको समयमा उनी प्रहरीको राजनीतिक नेतृत्वमा थिए।
प्रतिनिधि सभा २०७९
प्रतिनिधि सभा निर्वाचन, २०७९मा नेपाली काँग्रेसका उम्मेदवार कृष्णप्रसाद सिटौलाले झापा प्रतिनिधि सभा सदस्य निर्वाचन क्षेत्र नं ३ बाट ३७,३७२ मत प्राप्त गरी राष्ट्रिय प्रजातन्त्र पार्टीउम्मेदवार राजेन्द्र प्रसाद लिङ्देनसँग ३,२७६ मतान्तरले पराजित भए।
भारतको लागि नेपाली राजदुत
नयाँ दिल्लीमा रहने नेपाली राजदुत गणतन्त्र भारतको लागि नेपाल सरकार अधिकारिक प्रतिनिधि हुन् ।
जामालपुर जिल्ला
जामालपुर बङ्गलादेशको मध्य भूभागमा पर्ने एक जिल्ला हो। यो जिल्ला मयमनसिङ्ह विभाग अन्तर्गत पर्छ। यस जिल्लालाई सन् १९७८ मा स्थापना गरिएको थियो।
इतिहास
सन् १९७१ मा बङ्गलादेशको मुक्ति अभियान पाकिस्तानी सेना विरुद्ध शुरू भएको थियो भने तात्कालिक समयमा पाकिस्तानी सेनाले आतङ्कबादीसँग साझेदारी गर्दै जामालपुरमा आक्रमण गरेका थिए। २१ जुन १९७१ मा जामालपुर सदर उपजिल्ला अन्तर्गत ब्रहम्मपुत्र नदिको किनारमा पाकिस्तानी सेनाले ९ स्थानीय मानिसहरूको हत्या गरेका थिए। ३१ जुलाईका दिन पाकिस्तानी सेना र बङ्गलादेशको मुक्तिका लागि लडिरहेका लडाकु बीच बक्शीगञ्ज जिल्लामा युद्ध भएको थियो जहाँ ३५ स्वतन्त्र लडाकुको सहित सहुलादिन मोम्ताज अहजुदामन, अब्दुल कलाम अजिको मृत्यु भएको थियो। १३ नोभेम्बरका दिन बक्शीगञ्ज उपजिल्ला अन्तर्गत पर्ने कमलपुरमा बङ्गलादेशी लडाकु र पाकिस्तानी सेना बीच युद्ध भएको थियो भने उक्त लडाइँमा बङ्गाली लडाकुका प्रमुख सेना गम्भीर घाइते भएका थिए। २१ दिन सम्मको सङ्घर्ष पश्चात् पूर्ण रूपमा सुरक्षित कमलपुरमा रहेको पाकिस्तानी सेनाको किल्ला अन्ततः बङ्गलादेशी लडाकुले ४ डिसेम्बरका दिन बम बारुद र तोप द्वरा ध्वस्त पारिदिएका थिए। उक्त युद्धमा पाकिस्तानी सेनाका प्रमुख असान मलिक सहित २२० पाकिस्तानी सेनाले सामूहिक रूपमा बङ्गलादेशी लडाकु प्रति आत्मसमर्पण गरेका थिए।
जनशाङ्खिकि
जिल्ला विभाग प्रतिवेदनका अनुसार यस जिल्लाको कुल जनसङ्ख्या २१०७२०९ रहेको छ जसमध्ये पुरुषको जनसङ्ख्या १०७५६९४ छ भने महिलाको जनसङ्ख्या १०३१५१५ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या २०६७६८५  छ भने हिन्दु धर्मवलम्बीको जनसङ्ख्या ३७४४९ छ। त्यस्तै गरी बुद्ध धर्मवलम्बीको जनसङ्ख्या ८४८, इसाई धर्मको ६६ र अन्य धर्मका मानिसहरूको जनसङ्ख्या ११७१ रहेको छ। यस जिल्लाको जनघनत्व २१९१ प्रति किलोमिटर रहेको छ। यस जिल्लामा गरो, होडी, बङ्शी, होदी आदि जनजातिहरू बसोबास गर्छन्।
अर्थतन्त्र
जामालपुर जिल्ला उखु, जुट, खैनी र तोरीको लागि प्रख्यात छ। यस जिल्लाले बदाम, अण्डा, छाला, गेडागुडी, तेल आदि निर्यात गर्ने गर्छ। यस जिल्लामा अन्य मौसमी बाली र फलफूल पनि उत्पादन हुने गर्छ।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६५.५०% मानिसहरू संलग्न छन्। यस जिल्लाका मानिसहरू अन्य जस्तै ३.३०% मजदुरी, व्यापार र उद्योगमा ०.८१%, वाणिज्यमा ११.८८%, सञ्चार र यातायातमा २.९४%, रेमिटेन्समा ०.३०%, निर्माण क्षेत्रमा १.२२%, अन्य क्षेत्रमा १०.६७%, धार्मिक सेवा ०.१९% र अन्य ८.१% रहेका छन्।
प्रशासन
प्रशासकीय जामालपुर जिल्लाको स्थापना सन् १९७८ मा भएको थियो। यस जिल्लामा हाल ७ उपजिल्लाहरू रहेका छन् जसमध्ये सबैभन्दा ठूलो उपजिल्ला जामालपुर सदर (४८९.५६ वर्ग किलोमिटर) हो भने सबैभन्दा सानो उपजिल्ला बाक्सीगञ्ज (१४०.१२ वर्ग किलोमिटर) हो। यस जिल्लाका ७ उपजिल्ला यस प्रकार छन्:
शिक्षा
यस जिल्लाको कुल साक्षरता दर ३१.८% रहेको छ जसमध्ये पुरुषको साक्षरता दर ३५.४% छ भने महिलाको साक्षरता दर २८.०% रहेको छ। यस जिल्लामा ५ विश्वविद्यालय, ३९ कलेज, १ आयुर्वेदिक कलेज, १८५ माध्यमिक विद्यालय, ८२० प्राथमिक विद्यालय, १९ सामुदायिक विद्यालय, ३०८ मदरसाहरू रहेका छन्। यस जिल्लाका केही उत्कृष्ट विद्यालयहरू यस प्रकार छन्; सरकारी आशिक महमद कलेज (सन् १९४६), सरकारी जहेदा सफिर महिला कलेज (सन् १९६७), मादारगञ्ज एएचजी सरकारी कलेज (सन् १९६८), स्लामपुर कलेज (सन् १९७०), जामालपुर जिला विद्यालय (सन् १८८१), जामालपुर सरकारी कन्या उच्च विद्यालय (सन् १८८२), पेङ्ना उच्च विद्यालय (सन् १८९६), सिङ्जाजमनी कन्या उच्च विद्यालय (सन् १९०१), जार्कता बहुभाषिक उच्च विद्यालय (सन् १९०७), सिङ्जाजानी बहुभाषिक उच्च विद्यालय (सन् १९१८), दिवानगञ्ज सरकारी उच्च विद्यालय (सन् १९१९), शरिशाबाडि रानी नदमनी नमुना उच्च विद्यालय (सन् १९२०), हज्राबाडि उच्च विद्यालय (सन् १९२६), कुमारी पाइलट उच्च विद्यालय (सन् १९३५), बलरिडिया प्राथमिक विद्यालय (सन् १८६९) आदि।
सोमदत्त
सोमदत्त राजा वाहलिकका छोरा थिए। उनी भीष्मका ठूला बुवाका छोरा थिए। उनका पिता राजा वाहलिक र भीष्मका पिता सन्तनु दाजुभाइ थिए । सोमदत्त वृष्णी यादवहरूका कट्टर प्रतिद्वन्द्वी थिए। कुरुक्षेत्रको युद्धमा चौधौं दिनमा सात्यकीद्वारा सोमदत्तको वध भएको थियो।
कृष्णकी माता देवकीको स्वयंवरमा सोमदत्त राजकुमार सिनीसँग लडेका थिए । सिनीले  मित्र वसुदेवको पक्षबाट लडेर देवकीलाई वसुदेवका लागि जितेका थिए । कतैकतै अपहरण गरेका थिए समेत भनिन्छ तर यो किंवदन्ती मात्र मानिन्छ । यो घटनाले गर्दा दुई राजवंशका बीचमा शत्रुताले जन्म लिएको थियो ।
वंशावली
भागवत पुराण अनुसार बाहालिकाको वन्शावली
रिक्षा → संवरण (m. Tapati) → कुरू → जाह्नु → Suratha → Viduratha → Saryabhauma → Jaya Sena → Radhika → Ayutayu → Akrodhana → Devatithi → Riksha → दिलीप → प्रतीप → वाहलिक → सोमदत्त →भुरी +भूरिश्रवा + शल
सिद्ध गुफा
सिद्ध गुफा तनहुँ जिल्लाको बन्दिपुर नगरपालिकामा अबस्थित छ । पृथ्वी राजमार्गको बिमलनगर भन्ने ठाउबाट केही मिनेटको पैदल यात्रा गरेपछी यो गुफा पुग्न सकिन्छ । यो नेपालको मात्र नभई एसियाकै सबैभन्दा ठुलो गुफा मानिन्छ। एस गुफाको गहिराई ४३७ मीटर रहेको छ। एस गुफाको उचाइ ५० मीटर रहेको छ। मानिन्छ यो गुफा मा एक सन्त 'सिद्ध बाबा' ले ग्यान प्राप्त गर्नु भएको थियो। उही बाबाको कृपा र अबसेस हेर्न नै मानिसहरु एस गुफा मा जाने जरेका छन्। कालो र डरलाग्दो भए पनि यो गुफाको चियोचर्चा देश विदेश मा छ।
चिनियाँ ताइपेई महिला राष्ट्रिय फुटबल टोली
चिनियाँ ताइपेइ महिला राष्ट्रिय फुटबल टिम अन्तर्राष्ट्रिय फुटबल प्रतिस्पर्धामा चिनियाँ ताइपेइको प्रतिनिधित्वको गर्ने महिला फुटबल टिम हो । यो चिनियाँ ताइपेइमा फुटबलको लागि शासकीय निकाय चिनियाँ ताइपेइ फुटबल संघको नियन्त्रणमा रहेकोे छ । चिनियाँ ताइपेइ एएफसीको सदस्य राष्ट्र पनि हो ।
संसारको सबैभन्दा शक्तिशाली व्यक्तिहरूको फोर्ब्स सूची
फोर्ब्स व्यावसायिक पत्रिकाले सन् २००९ देखि संसारको सबैभन्दा शक्तिशाली व्यक्तिहरूको एक वार्षिक सूची सङ्कलन गरेको छ। सूचीमा प्रत्येक १० करोड मानिसहरूको लागि एक स्थान हुन्छ, यसअनुसार सन् २००९ को सूचीमा ६७ व्यक्ति थिए भने सन् २०१६ सम्म ७४ व्यक्ति छन्। यो स्थान, मानव तथा वित्तीय संसाधनको मात्राको आधारमा गरिन्छ, साथ साथै विश्व घटनाहरूमा उनीहरूको प्रभावको आधारमा गरिन्छ।
ऐतिहासिक शीर्ष १० स्थान
पुनश्च: सन् २०१७, १९ र २० को लागि कुनैपनि सूची सार्वजनिक गरिएको थिएन।
पिटन रोइस
केसी म्याकइन्तोस (जन्म: १० नोभेम्बर १९९२) एक अस्ट्रेलियाली महिला कुस्ती खेलाडी हुन्। उनी हाल डब्ल्युडब्ल्युईको स्म्याकडाउनमा कार्यरत छिन् जहाँ उनी पिटन रोइस नामले कुस्ती खेल्छिन् भने उनी बिली केको साथ एकपटक डब्ल्युडब्ल्युई महिला ट्याग टिम विजेता बन्न सफल भएकी थिइन्।
सन् २००९ फेब्रुअरीमा म्याकइन्टोसले प्रो रेस्लिङ विमिन्स एलाइन्समा केसी क्यासडीको नामले कुस्तीमा पर्दापण गरेकी थिइन् र त्यसपछि उनले केही वर्ष सम्म स्वतन्त्र सर्किट र अन्य विभिन्न कार्यक्रममा कुस्ती खेलेकी थिइन् भने उनी एक पटक पिडब्ल्यूए महिला विजेता र भेरा र जेनी स्मारक कप जित्न सफल भएकी थिइन्।  म्याकइन्टोसले सन् २०१५ मा डब्ल्युडब्ल्युईको विकासशील क्षेत्र एनएक्सटीसँगको आवद्ध पत्रमा हस्ताक्षर गरेकी थिइन्।
बाल्यकाल
केसी म्याकइन्टोसको जन्म अस्ट्रेलियाको सिड्नी स्थित न्यू साउथ वेल्समा भएको थियो भने पछि उनी मेलबर्नमा सरेकी थिइन्। मेलबर्नमा सरेको केही वर्षपछि उनी लेन्स स्ट्र‍मसँग कुस्ती सिक्नका लागि क्यानडाको अर्बर्टामा आएकी थिइन्। कुस्तीमा प्रशिक्षण लिन भन्दा अधि उनी एक नर्तक थिइन्। केसी बिली के एउटै विद्यालयमा अध्ययन गरेका थिए। म्याकइन्तोसले ९ वर्षको उमेर देखि कुस्ती हेर्न सुरु गरेकी थिइन् भने उनलाई प्रेरणा दिन व्यक्तिको नाम लिन पर्दा उनले एडि गुरेरोको नाम सुरुमा लिन्छिन्।
स्वतन्त्र सर्किट (सन् २००९–२०१५)
सन् २००९ फेब्रुअरी २८ मा म्याकइन्टोसले प्रो रेस्लिङ विमिन्स एलाइन्समा केसी क्यासडिको नामले कुस्तीमा पर्दापण गरेकी थिइन् भने सुरुमा उनी रेबि इगल्ससँग साथी बनेकी थिइन् भने उनीहरूको जेडिले एक मिश्रति कुस्ती खेलमा म्याडिसन इगल्स र माइक भ्यालुएबललाई हराएका थिए। त्यसको अर्को वर्ष सम्म उनले विभिन्न खेलहरू खेलिन् भने एकपटक उनले पिडब्ल्यूडब्ल्यूए च्याम्पियनसिपको लागि खेल खेलेकी थिइन् भने उक्त खेलमा उनी हर्न पुगेकी थिइन्। ७ जनवरी २०११ मा उनको खेल महिला च्याम्पियनसिपका लागि म्याडिसन इगल्ससँग भएको थियो भने उक्त खेलमा उनी इगल्ससँग हारेकी थिइन्। २० जुन २०११ मा केसी क्यासडि र टिनाले टेल्योको जोडिले एलिजा स्वाइ र साजा म्याककेन्जीको टोलीलाई हराएको थियो। क्यासडिले बाम्बी हलसँग साथी बन्दै अल-फिमेल प्रोमोसन सिमर विमेन एथलेटिक्समा दुई पटक खेल खेलेकी थिइन्। फ्लोरिडाको योबर सहरमा आयोजित साइन रेस्लिङ कार्यक्रममा उनको खेल सु युङसँग खेल जारी गरिएको थियो तर उनको खेल पछि रिहा ओ रायलीसँग हुने निर्णय भएको थियो। उनीले अस्ट्रेलियामा प्रो रेस्लिङ एलायन्स र न्यु होरायजन्स प्रो रेस्लिङमा पनि देखा परेकी थिइन्।
एनएक्सटी (सन् २०१५–२०१८)
म्याकइन्तोसले डब्ल्युडब्ल्युईले अस्ट्रेलियामा सन् २०१४ अगस्टमा आयोजना गरेको कार्यक्रममा एक पटक खेल्ने मौका पाएकी थिइन्। १३ अप्रिल २०१५ मा डब्ल्युडब्ल्युईले म्याकइन्तोसलाई डब्ल्युडब्ल्युईको विकासशील क्षेत्र एनएक्सटीमा आवद्ध भएको घोषणा गरेको थियो। उनले १५ मे २०१५ मा एनएक्सटीको एक श्रृङ्खलामा केसी क्यासडीको नामले टेलिभिजनमा पर्दापण गरेकी थिइन् भने पहिलो खेलमा उनी एनएक्सटी महिला विजेता सासा बेङ्क्ससँग हार खाएकी थिइन्। २२ जुलाई एनएक्सटीको एक श्रृङ्खलामा उनको खेल इभा मेरीसँग हुने निर्णय भएको थियो भने उक्त खेलमा पनि क्यासडी हारकी थिइन्। ७ अगस्ट २०१५ मा उनलाई उनको रिङ नाम पिटन रोइस दिइयो भने त्यस दिन पछि उनी त्यहि नामले कुस्ती खेल्दै आउन सुरु गरिन्।  पिटन रोइस नाम राखिसकेपछि उनको पहिलो खेल ९ डिसेम्बर २०१५ मा एनएक्सटी महिला विजेता बेइलीसँग भयो थियो भने उक्त खेलमा पनि उनी बेइलीसँग हार्न पुगेकी थिइन्। १३ जनवरी २०१६ एनएक्सटीको एक श्रृङ्खलामा रोइस बेइलीको च्याम्पियनसिपका लागि जारी गरिएको ब्याटल रोयलमा भाग लिएकी थिइन् तर उक्त खेल कारमेलाले जितेकी थिइन्। अक्टोबर २०१६ मा रोइस बिलि केसँग साझेदारी गर्दै एक टोली गठन गरिन् जसको नाम उनीहरूले द आइकोनिक्स राखेका थिए। उनीहरूको टोली गठन भएपछि उनीहरूको लिभ मोर्गेनसँग द्वन्द्व चलेको थियो जसका कारण २३ नोभेम्बरमा ६ महिला ट्याग टिम खेल जारी गरियो जसमा मोर्गेनको टोलीमा अलिया र एम्बर मुन थिए भने रोइसको टोलीमा बिलि के र डेरिया बेरनाटो थिए। उक्त खेलमा मोर्गेन, एलिया र एम्बर मुनको जित भएको थियो। डिसेम्बरको अन्त्यमा द आइकोनिकको तात्कालिक एनएक्सटी महिला विजेता अस्कासँग द्वन्द्व चलेको थियो। २८ जनवरी २०१७ सेन एन्टोनियोमा आयोजना गरिएको एनएक्सटी टेक ओभर कार्यक्रममा रोइस अस्काको च्याम्पियनसिपको लागि बिलि के, निक्की क्रस र अस्कासँग फेटल फोरबे खेलमा भाग लिएकी थिइन् भने उक्त खेलमा पनि अस्काको जित भएको थियो।  फेब्रुअरीको अन्त्यमा रोइसले ट्रिपल थ्रेट म्याचमा एम्बर मुन र लिभ मोर्गेनलाई हराउँदै एनएक्सटी महिला च्याम्पियनसिपका लागि पहिलो दावेदार बनेकी थिइन् तर उनी च्याम्पियनसिप जित्न असमर्थ रहिन्।
लिभ मोर्गेन र निकी क्रसलाई हराएपछि रोइस फेटल फोरबे म्याचमा सहभागी भएकी थिइन् जुन खेल एनएक्सटी महिला च्याम्पियनसिपका लागि एनएक्सटी टेकओभर वारगेम्समा आयोजना भएको थियो।  त्यस खेलमा पनि रोइस महिला च्याम्पियनसिप जित्न असमर्थ रहिन्। डिसेम्बर २०१७ मा उनी एम्बर मुनसँग हारेकी थिइन् जुन अनको एनएक्सटीको अन्तिम खेल बनेको थियो।   ८ अप्रिल २०१८ मा रोइस पहिलोपटक डब्ल्युडब्ल्युईको मुख्य क्षेत्रमा देखा परेकी थिइन् जहाँ उनी रेसलमेनिया ३४ को पहिलो महिला ब्याटल रोयलका खेल खेल्न आएकी थिइन् तर उनलाई सारा लेगेनले खेलबाट निस्कासन गरेकी थिइन्।
स्म्याकडाउन (सन् २०१८-हाल)
१० अप्रिल २०१८ स्म्याकडाउनको एक श्रृङ्खलामा पिटन रोइस र बिलि केले पहिलोपटक डब्ल्युडब्ल्युईको मुख्य कार्यसूचीमा पर्दापण गरेका थिए। उनीहरूले स्म्याकडाउनमा पर्दापण गर्ने बित्तिकै उनीहरूले तात्कालिक स्मायाकडाउन महिला विजेता सार्लेट फ्लेयरलाई रिङमा आक्रमण गरेका थिए। त्यसको दुई हप्तापछि के र रोइसले स्मायाकडाउनमा पहिलो खेल खेलेका थिए जहाँ उनीहरूको खेल अस्का र बेकी लिञ्चसँग भएको थियो भने उक्त खेलमा द आइकोनिकको जित भएको थियो। त्यस खेलको केही महिना सम्म रोइसले एकल र ट्याग टिम खेलहरू खेलेकी थिइन्।     अगस्टमा द आइकोनिककोे मुख्य कार्यसूचीकि नेयोमीसँग द्वन्द्व चलेको थियो भने त्यतिबेला नेयोमीले अस्कासँग साझेदारी गर्दै एक टोली गठन गरेकी थिइन्।  द आइकोनिक्सको खेल नेयोमी र अस्कासँग ६ अक्टोबर २०१८ अस्ट्रेलियामा आयोजना गरिएको सुपर सो डाउन कार्यक्रममा हुने निर्णय गरिएको थियो भने उक्त खेलमा द आइकोनिक्सले अस्का र नेयोमीलाई हराउन सफल भएका थिए।    उक्त खेलमा जितसँगै त्यसको तीन हप्ता पछि आयोजना गरिएको पहिलो सबै महिलाहरूको पे-पर भ्यु कार्यक्रम इभोलुसनमा सहभागी भएका थिए जहाँ उनीहरू महिला ब्याटल रोयलमा सहभागी भएतापनि उनीहरूलाई सबैले मिलेर सबैभन्दा सुरुमै खेलबाट निस्कासन गराएका थिए।
सन् २०१९ मा आयोजित रोयल रम्बलमा दुवै पिटन रोइस र बिली के उनीहरूको व्यक्तिगत पहिलो महिला रोयल रम्बल खेलमा भाग लिएका थिए जहाँ रोइस ९अौँ स्थानमा रिङ प्रवेश गरेकी थिइन् र के ७अौँ स्थानमा रिङ प्रवेश गरेकी थिइन्। द आइकोनिक्सले खेलमा निकी क्रसलाई निस्कासन गर्न सफल भएता पनि उनीहरू दुवैलाई लेसी एभेन्सले निस्कासन गराएकी थिइन्। १७ फेब्रुअरी २०१९ मा आयोजित इलिमिनेसन चेम्बरमा द आइकोनिक्सले भाग लिएका थिए तर उक्त खेल बेइली र सासा बेङ्क्सले जित्दै डब्ल्युडब्ल्युईको इतिहासमै पहिलो महिला ट्याग टिम विजेता बनेका थिए। मार्च २०१९ मा द आइकोनिक्सको बेङ्क्स र बेइलीसँग द्वन्द्व चर्किएको थियो जसका कारण आइकोनिक्सले बेइली र बेङ्क्सलाई उपाधि रहित खेलमा पराजित गर्दै आउँदै रेसरमेनिया ३५ मा महिला उपाधिका लागि ट्रिपल थ्रेट खेलमा सहभागी हुने मैका पाएका थिए।  रेसलमेनिया ३५ मा आयोजना गरिएको खेलमा द आइकोनिक्सले तीन टोलीलाई हराउँदै पहिलोपटक डब्ल्युडब्ल्युई महिला ट्याग टिम विजेता बन्न सफल भएका थिए।
अन्य सञ्चार माध्यम
रोइसले डब्ल्युडब्ल्युई २के१८ मा एक खेल्न मिल्ने चरित्रको रूपमा पर्दापर्ण गरेकी थिइन् र उनी पछि डब्ल्युडब्ल्युई २के१९ मा पनि देखा परेकी छिन्।
धामीझाँक्री
धामीझाँक्री
धेरै पुरानो र परम्परा सस्कृति लाई चिनाउने १ मात्रै धर्म हो जुन धामीझाक्री अंग्रेज़ी:Shaman वा जादुगर तन्त्रमन्त्र गर्ने विश्वको पहिलो धर्मको रूपमा मनिन्छ। धामीले बिरामीहरूको उपचार साथै लागेको रोगहरू लाई पनि जडी बुटीबाट उपचार गरिने बिधिले गर्दा आज विश्वमा चिकित्सक र स्वास्थ उपचार केन्द्रहरु येसैको फल-सरुप मनिन्छ। यसलाई मोडन युग पनि भनिन्छ। तर धामी, झाक्री को मूल आधारहरु जमिन, हावा, पानी, आगो, मौसम, बन जंगल, आफ्नु पितृ, र आत्मा को पुजा आज गर्ने बिधिलाई धामी, झाक्री भनिन्छ।
विशेष:
धामी, झाक्रीको किताब : मन्त्र तन्त्र वा जादुटुन भनिन्छ यसकै नक्कल आज हामीले हिन्दु ग्रन्थ किताब भन्छौ, हिन्दु ग्रन्थको नक्कल लामा खम्फी, अल्ल अन्ग्कुरा पनि हिन्दु ग्रन्थ र लामा खम्फी को नक्कल भनेर चिन्छा।
अहिलो युग मा नक्कली धामी, झाक्री र सक्कली यस प्रकारले चिनिन्छ
नेपाल का धामीझाँक्रीको महान चाड : रेखी वा रेषी तरपानी (जनै पुर्णिमा) को दिन लाई मानिन्छ ( गुरु भेटि दिन चलन )
झाँक्री
एउटा छुट्टै पहीरन अनी शिवजीका बाजा गाजा ढोल ढ्याङग्रो बजाउदै विभीन्न देवीदेउताको एउटा छुट्टै लय भाषा र शैलीमा सृष्टी उतपती देखीको कथा र गाथालाई भन्दै तन्त्र मन्त्रको जप संगै ढ्याङग्रोको तालमा नाच्दै लौकीक र अलौकीक शक्तीको माध्यम द्वारा विभीन्न रोगको उपचार गर्दै हीड्ने अनी देवी देउता भुत प्रेत पिचास डंकीनी आदि भेद बुझन सक्ने साधारण भाषामा भन्नु पर्दा आफ्नो शरीरमा विभीन्न देवी देउताको आवहान गरी ति वाट विशेष कार्य लीन सक्ने व्यक्ती लाई हामी गाउ घरमा धामी झांक्री भनीन्छ ।
धामीझाँक्री
धामीझाँक्री
धामीझाँक्री पाइने देशहरू: नेपाल, जापान, थाइलेडं, क्याम्बोडिया, लाओस, चीन, मेन्मार, साइबेरिया, उतर अफ़्रीका, मंगोलिया, भारत, स्कोटलैंड, मूल अमेरिकी आदिवासी, र विश्वका मूल आदिवासीहरु तर आजभोली धामीझाँक्रीको विद्या वा मन्त्रतन्त्र सिन्के प्राय बढी मात्रामा जर्मनी, अमेरिकन, फ्रान्सेली, युरोपियनहरु छन्।
झाँक्री
झांक्रीको उत्पति यो सृष्टीसंगै माहादेवले उत्पति गरेका हुन मूलतः
धामीझाँक्री
धामीझाँक्री
,
झाँक्री
झाक्री तिन पाँच र सात भाईको नामले कहलाउछन ति हुन
२ : लटे झांक्री
३ : रीठ्ठे झांक्री
५ : लाटो झांक्री
६ : वन झाक्री
७ : काठे झांक्री
ठूलो कठिन परिस्थिति वा परीक्षण गर्ने सक्ने क्षमता धामी झांक्रीले कहीले आगो कहीले पानी त कहीले विभीन्न अदृश्य भादा भुत प्रेत पिचाश डंकीनी शंकीनी आदीसँग जुदन सक्नु पर्छ उसको विद्यामा भएको कुनै कमजोरीले उसको र विमारीको ज्यानै समेत जान सक्छ त्यसैले आफ्नो विध्या संगसंगै बुद्दी विवेक र चतुराई समेत गर्न सक्नुपर्छ आपतमा नहडबडाई समस्याको समधान खोज्नुनै उसको मुल उदेश्य हुनु पर्छ
बितिसकेका कामकुराहरु निर्क्यौल गर्न सक्ने क्षमता मानीसको जिवनमा जे कुरा विते र कुन कुराले उसको जिवनमा के समस्या उत्पन्न गराएको  हो र त्यसको कसरी समधान गर्ने यो खुवी उसमा हुनुपर्छ
भविष्यका काम र परिस्थितिहरू पहिलै देख्न सक्ने क्षमता धामी झांक्रीको विशेषता भनेको भविष्यमा मानीसको जिवनमा कस्ता समस्या कस्ता उपलव्धी आउछन कुन स्थानमा दैवी प्रकोप माहामारी देखापर्न सक्छ आदीको जानकारी वा दुरदर्शीता हुन्छ। झाँक्रीलाई
मनो_विद्या वा मनों बैज्ञानिकको रूपमा पनि लिन सकिन्छ मन्त्र भनेकै मनबाट उत्पन्न हुने शक्ती हो हाम्रो शरीरमा विभीन्न उर्जाको स्रोत हुन्छ जसमा धामी झांक्रीको कुण्डली चक्र सामान्य मानीसको भन्दा फरक र जागृत अवस्थामा हुन्छ त्यसैले उ कसैको मनको कुरा पता लगाउन सक्षम हुन्छ भने अरुको मनलाई समेत नियन्त्रण गर्न सक्छ ।
धामी, झाक्रीको ज्ञान विध्या :यो कुनै कितावमा लेखीएको मन्त्र तन्त्र वा जादु टुनाभन्दा फरक हुन्छ जुन गुप्त र शक्तीशाली हुन्छ यो गुरु मुखबाट गुरु ध्यानबाट वा उसले पुजेको देवी देउता वाट साक्षात्कारमा वा सपनामा पाएको हुन्छ भनिन्छ यसकै नक्कल आज हामीले हिन्दु ग्रन्थ किताब भन्छौ, हिन्दु ग्रन्थको वेद चण्डी रुद्री आदीमा भएको मन्त्र समेत विशेष विधी द्वारा धामी झांक्रीले चलाउछन ।
अहिलो युगमा धामी, झाक्रीको वास्तवीक्ता यस प्रकारले चिनिन्छ
सक्कली धामी, झाक्रीले आफ्नो देउताको सत्य काटा कैरन भन्न सक्नु पर्छ अक्षता नाडी वा वीमारीलाई हेरी उसलाई के भएको कहीले भएको हो ? कसरी भयो? समस्या के-के छन् ? त्यो विमारीले नबताई भन्न सक्नु पर्छ।
धामी झांक्रीले आफ्नो देउता अनुसार साल धुप गोकुल धुप गाईको नौनी घ्यु टोटलाको फुलधुप तितेपाती, हीमार पाती बिमार पाती चामल अक्षेता जनै सुपारी भेटी तामा सुन वा चादीको दियो कलशमा मनाउछन वा पुजा गर्छन ।
कहीले काही विमारीको उपचार गर्दा विमारीको शरिरमा भएको वाधा गर्ने विर वेताल पिचाष मसान डंकीनी मरमसान नाग नगीनी भुत प्रेत छेद भेद अनुसार फरक-फरक बिधीले पुजा गरी विमारीलाई निको पारीन्छ कहीले काही यसमा वलीको विधी समेत हुन्छ तर यो झांक्री वा देउताको  लागि नभै राक्षसी शक्तीको लागि हो
धामी, झाक्रीले जनावरहरूको बली दीदा पहीला कुखुरा प्रयोग हुन्छ जुन महादेवले राम लक्षमण बनमा सीकार गर्न जादा माहादेवले फुल उत्पन्न गरी त्यसै फुलबाट भाले उत्पति गरी दीएका हुन जसलाई घामी झाक्रीले धेरै प्रयोग गर्छन यसलाई मानीसको ग्रह खड्गो काटन पनि प्रयोग हुन्छ जसमा मानीसको दीर्धायु तथा पशुको आत्माको शान्तीको कामना गरीन्छ।
मंसिरको धानाय पुर्णीमा देखि उभौली पूजा त जेष्ठ या बैसाखको बुद्ध पूर्णीमा देखि उधौली पूजा सुरू हुन्छ जुन मौसम प्रकृतीको परीवर्तनलाई महान चाण्डी पुर्णे : रीषी तरपानी (जनै पुर्णिमा) को दिन लाई धामी झांक्रीको विशेष पर्व मनाईन्छ गुरु पूर्णिमाको दिन गुरु सामु गै गुरु भेटी चढाईन्छ ।
झांक्रीको उपतिपती यो सृष्टीसंगै माहादेवले उतपती गरेका हुन मुलत
झांक्री तिन पाच र सात भाईको नामले कहलाउछन ति हुन
१:  सुन झांक्री
४ : दुघे झांक्री
झांक्री आदिम पन जो प्रकृति मा बिस्वास राख्छन ।
विशेष:
धामी, झाक्रीको ज्ञान विध्या :यो कुनै कितावमा लेखीऐको मन्त्र तन्त्र वा जादु टुनभन्दा फरक हुन्छ जुन गुप्त र शक्तीशाली हुन्छ यो गुरु मुखबाट गुरु ध्यानबाट वा उसले पुजेको देवी देउता वाट साक्षात्कारमा वा सपनामा पाऐको हुन्छ भनिन्छ यसकै नक्कल आज हामीले हिन्दु ग्रन्थ किताब भन्छौ, हिन्दु ग्रन्थको वेद चण्डी रुद्री आदीमा भऐको मन्त्र समेत विशेष विधी दुवार धामी झांक्रीले चलाउछन ।
साउन्डक्लाउड
साउन्डक्लाउड एक अनलाइन श्रव्य वितरण मञ्च र सङ्गीत साझेदारी वेबसाइट हो जसलाई सन् २००७ मा अलेक्जेन्डर ल्जुङ र एरिक वाहलफोरसद्वारा स्थापना गरिएको थियो। साउन्डक्लाउडले आफ्ना प्रयोगकर्ताहरूलाई सङ्गीत अपलोड गर्न, प्रवर्धन गर्न र साझेदारी गर्न सक्षम बनाउँदछ। साथै, एक डिजिटल सङ्केत प्रशोधकले श्रोताहरूलाई सङ्गीत प्रवाह गर्न सक्षम बनाउँदछ। साउन्डक्लाउड अनलाइनमा एउटा महत्वपूर्ण श्रव्य मञ्च बन्न पुगेको छ। श्रोताका आधारमा, यसमा ७.६ करोड भन्दा बढी सक्रिय मासिक सक्रिय प्रयोगकर्ताहरू रहेका छन्। नोभेम्बर २०२१ सम्म साउन्डक्लाउडमा १७.५ करोड भन्दा बढी विश्वव्यापी प्रयोगकर्ताहरू रहेका छन्। कलाकारको कुरा गर्दा, १९० देशहरूमा ३० करोडभन्दा बढी स्रष्टाहरू छन्। मार्च २०२१ सम्म यस मञ्चमा २६ करोड ५० लाख भन्दा बढी गीतहरू अपलोड गरिएका छन्। साउन्डक्लाउड, मोबाइल, डेस्कटप र एक्सबक्स उपकरणहरूको लागि उपलब्ध छ। यसले दुवै निःशुल्क र सशुल्क सदस्यता प्रदान गर्दछ।
साउन्डक्लाउडले ट्विटर लगायतका अन्य मञ्चहरूबाट लगानी र समर्थन प्राप्त गरेको छ।
लिङ्ग्वा फ्राङ्का नोभा विकिपिडिया
परिचय
एलेफेन विकिपीडियाको निर्माणको प्रथम सिफारिसलाई विकिमिडिया फाउन्डेसनले अस्वीकार गरेको थियो । सन् २०१७ मा दोस्रो सिफारिस जारी गरिएको थियो जसलाई अन्ततः २२ डिसेम्बर २०१७ मा स्विकारियो ।
८ डिसेम्बर २०१८ को तथ्याङ्कअनुसार यस संस्करणमा ३,२३० लेख सार्वजनिक गरिएका छन् र १०,८१८ जना प्रयोगकर्ताहरू दर्ता भएका छन् । २ मई २०१८ को तथ्याङ्कअनुसार विकिपिडियाका ३०३ सक्रिय भाषिक संस्करणहरूमध्ये एलेफेन विकिपिडिया लेख गणनाको आधारमा २०६ औँ र दर्ता भएका प्रयोगकर्ताका गणनाको आधारमा २९० औँ स्थानमा पर्छ ।
डार्क म्याटर
डार्क म्याटर एउटा एक यस्तो रहस्य मय पदार्थ हो, जसले आफ्नो असर गुरुत्व बलबाट देखाउने गर्छ। हाम्रो जिन्दगी मा परिचित पदार्थ जस्तै तारा आकाशगंगा यस ब्रम्हाण्ड का केवल ४% पदार्थ हो। बाकींको पदार्थ डार्क म्याटर हो । डार्क म्याटर ब्रम्हाण्डमा २३% रहेको अनुमान गरिएको छ। डार्क म्याटर प्रकाशसँग कुनै सम्बन्ध राख्दैन। डार्क म्याटरले गर्दा आकाशगंगा एक आपासमा ठोक्किन सक्छन्। यसैले गर्दा आकाश गङ्गामा हुने सबै ताराहरूको गति समान हुन्छ। यो तथ्य भेरा रूबिनले पत्ता लगाएकी थिइन्। डार्क म्याटरको खोज  फिज ज्विकीले गरेको हुन्।डार्क म्याटर एक अदृश्य पदार्थ हो।येस्को प्रकिती विज्ञान क्षेत्र को सबभन्दा रहस्यमय कुरा हो।
संविदा
हवनकुण्डलीमा राख्नको लागि सालको काठको साना चिरा पारेर बनाइएको दाउरा लाइ संविदा भनिन्छ । सिमली, गिदरी वा चाडै आगो बल्नसक्ने काठलाइ मोथेर बनाइएको आगोबाट संविदा जलाइन्छ र सोही आगोको सहायतामा हवनकुण्डमा हवन गरिन्छ । हिन्दु परम्परा अनुसार एकाह वा सप्ताहमा श्रीमद्भागवत गीता पाठ गराउदा वा अन्य हिन्दु पुजाहरूमा हवनको लागि संविदाको प्रयोग हुन्छ ।
अल्बानिया राष्ट्रिय फुटबल टोली
अल्बानिया राष्ट्रिय फुटबल टिम एक पुरुष फुटबल टोली हो जसले १९४६ देखि अल्बानियालाई अन्तर्राष्ट्रिय प्रतिस्पर्धामा प्रतिनिधित्व गरेको छ । यो अल्बानियामा फुटबलका लागि शासकीय निकाय अल्बेनियन् फुटबल एसोसिएशन द्वारा नियन्त्रणमा रहेको छ ।
अस्ट्रेलिया महिला राष्ट्रिय फुटबल टोली
अस्ट्रेलिया महिला राष्ट्रिय फुटबल टिम अन्तर्राष्ट्रिय फुटबल प्रतियोगितामा अस्ट्रेलियाको प्रतिनिधित्व गर्ने महिला फुटबल टिम हो । यो अस्ट्रेलियामा फुटबलको लागि शसकिय निकाय अस्ट्रेलिया फुटबल संघको नियन्त्रणमा रहेकोे छ ।
गुरु नानक
गुरु नानक (पञ्जाबी, ਗੁਰੂ ਨਾਨਕ, सन् १४६९ अप्रैल १५ – २२ सेप्टेम्बर १५३९ ), सिख धर्मका संस्थापक, सिखहरुका आदि गुरु थिए। उनलाई उनका अनुयायीहरु गुरु नानक, गुरु नानक देवजी, बाबा नानक र नानकशाह भन्ने गर्छन । उनको जन्मदिन विश्व भरि कात्तिक पूर्णिमाका दिन मनाइन्छ ।
गुरु नानकका वाणीहरु सिखहरूको धार्मिक ग्रन्थ गुरु ग्रन्थ साहिबमा ९७४ काव्य छन्दका रूपमा दर्ता छन्।
जीवनी
नानकको जन्म १५ अप्रेल,१४६९मा लाहौर नजिकैको तलवन्डी (हालको ननकाना साहिब, पञ्जाब, पाकिस्तान)मा पिता कल्याण चन्द दास बेदी (जो मेहता कालुका रूपमा चिनिन्छन्) र माता तृप्ताको संतानका रूपमा भएको हो। उनका अभिभावक हिन्दू धर्मका अनुयायी थिए। नानकको आफ्नी दिदी बेबे नानकीसंग राम्रो संबन्ध थियो र नानकीको विवाह पश्चात नानक दिदी र आफ्ना भिनाजू जय रामसंग बस्न सुल्तानपूर पुगे।
प्रभाव
नानक हिन्दू परिवारमा हुर्किए र भक्ति संत प्रथामा उनको ठूलो योगदान मानिन्छ। नानक र सिख धर्ममा भक्ति आन्दोलनको निर्गुण पन्थको ठूलो प्रभाव देखिन्छ।
उत्तराधिकार
गुरु नानकले गुरु अंगद देव (भाइ लहनाजी)लाई आफ्नो उत्तराधिकारीका रूपमा नियुक्त गरे। त्यसको केही समय पश्चात उनको ७० वर्षको आयुमा २२ सेप्टेम्बर,१५३९मा करतारपूरमा देहावसान भयो।
चरिमाया तामाङ
चरिमाया ("अनु") तामाङ "२०११ हिरो एक्टिङ टु इन्ड मोडर्न-डे स्लेभरी अवार्ड" (२०११ बर्तमान दासता विरुद्ध कार्यका नायक) सम्मान बाट सम्मानित व्यक्ती हुन्।  उनी शक्ति समुहका संस्थापक हुन्। यो संस्थालाई २०१३ मा   रोमन म्यागसेसे पुरस्कारबाट सम्मानित गरिएको थियो।
उनी १६ वर्षकी हुँदा वेश्यालयमा यौनकर्मीको रूपमा काम गर्न भारतमा बेचिएकी थिइन्। सन् १९९६ मा भारतीय प्रहरीले २०० भन्दा धेरै नेपाली सहित उद्धार गरेपछि नेपाल फर्केकी थिइन्। उनले २२ महिना वेश्यालयमा बिताइन्। नेपाल फर्किएपछि अपहेलना तथा सामाजिक बहिस्कार खेपेकी तामाङले साहस तथा धैर्यताका साथ आफूलाई भारतमा बेचेने बिरुद्ध जिल्ला प्रहरीमा उजुर गरिन्। पछि २००० मा, तामाङ र अन्य १५ जनाले शक्ति समुह नामको मानव बेेेचबिखन विरुद्ध सकृय एनजीओ स्थापना गरे।
नारायण प्रसाद खतिवडा
नारायण प्रसाद खतिवडा एक नेपाली कम्युनिष्ट राजनीतिज्ञ र नेपालको सङ्घीय संसदको प्रतिनिधि सभाका सदस्य हुन्। उनी नुवाकोट क्षेत्र नं २ बाट निर्वाचित भएका थिए । उनले बाम गठबन्धनको तर्फबाट नेकपा एमालेको प्रतिनिधित्व गर्दै निकटतम प्रतिद्वन्द्वी नेपाली कांग्रेसका वरिष्ठ नेता अर्जुन नरसिंह केसीलाई १०,००० भन्दा बढी मतले पराजित गरेका थिए।
गिगी हदिद
जेलेना नोरा हदिद (जन्म: अप्रिल २३, १९९५), व्यावसायिक रूपमा गिगी हदिदको रूपमा परिचित, एक अमेरिकी मोडल हुन्। सन् २०१४ नोभेम्बरमा, हदिदले मोडल्स डटकममा शीर्ष ५० मोडलहरूको सूचीमा आफ्नो पदार्पण गरेकी थिइन्। सन् २०१६ मा, उनलाई ब्रिटिस फेसन परिषद्ले वर्षको अन्तर्राष्ट्रिय मोडलको रूपमा नामित गरेको थियो। चार वर्षको अवधिमा, हदिदले अन्तर्राष्ट्रिय भोग पत्रिकाको आवरणमा ३५ पटक प्रदर्शन गरिसकेकी छिन्।
नाथूला भन्ज्याङ
नाथुला हिमालय मा एक पर्वत भञ्ज्याङ हो कि भारतीय राज्य सिक्किम र दक्षिण तिब्बत मा चुम्बी घाटी लाई जोड्दछ। यो १४ हजार २०० फिटको उचाईमा छ। १९६२ को भारत र चीनको युद्ध पछि यसलाई बन्द गरिएको थियो। यो जुलाई ५, २००६ मा ब्यापार को लागी फिर्ता खोलिएको छ। बीसौं शताब्दीको शुरुमा भारत र चीन बिच ८० प्रतिशत व्यापार नाथु ला भञ्ज्याङ को माध्यम बाट भएको थियो। यो भञ्ज्याङ पनि प्राचीन रेसम मार्ग को एक शाखा को हिस्सा भएको छ। तिब्बती भाषामा 'ला' को अर्थ 'भञ्ज्याङ' हो।
भारतीय पक्ष बाट, यो भञ्ज्याङ सिक्किम को राजधानी गान्तोक शहर बाट 54 km पूर्व मा अवस्थित छ। केवल भारतीय नागरिकहरु यहाँ जान सक्छन् र यसको लागी उनीहरु गान्तोक बाट बनेको पासपोर्ट (पास) पाउनु पर्छ।
नाथु ला भञ्ज्याङ चीन र भारत को बीच पारस्परिक सम्झौता द्वारा स्थापित तीन खुला व्यापार चौकीहरु मध्ये एक हो, जबकि अन्य दुई हिमाचल प्रदेश मा शिप्की ला र उत्तराखण्ड मा लिपु लेख हो। १९६२ को भारत-चीन युद्ध पछि बन्द भएपछि नाथु ला २००६ मा धेरै द्विपक्षीय व्यापार सम्झौता पछि खोलिएको थियो। भञ्ज्याङ को उद्घाटन हिन्दू र बौद्ध तीर्थयात्रीहरु को लागी महत्वपूर्ण छ किनकि यो क्षेत्र मा धेरै तीर्थ स्थलहरु को दूरी कम गर्दछ, र भारत-चीन द्विपक्षीय व्यापार को वृद्धि को कारण यस क्षेत्र को अर्थव्यवस्था लाई बढावा दिन को लागी आशा गरिन्छ। तर, व्यापार सीमित छ केहि वस्तुहरु र हप्ता को दिन जस मा यो मार्ग व्यापार को लागी खोलिएको छ। यो भारत र चिनियाँ सेनाहरु बीच पारस्परिक सम्झौता द्वारा स्थापित चार स्थलहरु मध्ये एक हो जहाँ दुबै सेनाका मानिसहरु आआफ्ना विवाद सुल्झाउन भेट्न सक्छन्। यी चार सीमा बिन्दुहरु हुन्: चुशुल (लद्दाख), नाथु ला, बम ला भञ्ज्याङ (तवांग जिल्ला, अरुणाचल प्रदेश) र लिपुलेख भञ्ज्याङ (उत्तराखण्ड)।
अर्थव्यवस्था
१९६२ सम्म, भञ्ज्याङ बन्द हुनु भन्दा पहिले, कलम, घडी, अनाज, कपासको कपडा, खाद्य तेल, साबुन, निर्माण सामाग्री, र स्कूटर जस्ता सामानहरु को एक किसिम को डिसेम्बल र पछि जम्मा गर्न को लागी थियो। यो भञ्ज्याङ को माध्यम बाट खच्चर को पीठ र तिब्बत पठाइयो। दुई सय खच्चर, लगभग 80 kg गान्तोक बाट ल्हासा को लागी लोड गरीएको थियो र यो लगभग २०–२५ दिन लाग्यो। फिर्ता जाँदा, रेशम, ऊन, कस्तुरी, औषधीय बिरुवाहरु, स्थानीय वाइन, बहुमूल्य पत्थर, सुन र चाँदी बाट बनेको सामान भारत मा आयात गरीएको थियो। त्यतिबेला अधिकांश व्यापार मारवाड़ी समुदाय द्वारा संचालित थियो जसको स्वामित्व २०० फर्महरु मध्ये ९५% थियो।
जुलाई २०० पछि, व्यापार सोमबार र बिहीबार खुला छ। भारत बाट निर्यात छ कि कर छुट छ कृषि उपकरण, कम्बल, तामा लेख, कपडा, चक्र, कफी, चिया, जौ, चामल, गहुँ, आटा, नट, फल, तरकारी, सब्जी घी, सुर्ती, मसला छन्, जुत्ता, केरोसिन, स्टेशनरी, पर्स, डेयरी उत्पादनहरु, प्याकेज्ड खाद्य पदार्थ, रंग, र स्थानीय जडी बूटी। चिनियाँ निर्यातमा बाख्राको छाला, भेडाको छाला, ऊन, कच्चा रेशम, याक पुच्छर, याक कपाल, सिरेमिक, बोरेक्स, मक्खन, साधारण नुन, घोडा, बाख्रा र भेडालाई व्यापार शुल्क मा छुट छ। व्यापारीहरुलाई प्रतिबन्ध लगाइएको छ र केवल उनीहरुलाई अनुमति प्राप्त छ जो १९७५ मा भारत संग विलय हुनु भन्दा पहिले सिक्किम का नागरिक थियो। भारतीय व्यापारीहरु लाई डर थियो कि भारतीय सामान तिब्बत मा एक सीमित बजार पाउनेछन् जबकि चीन सिक्किम र पश्चिम बंगाल मा पहिले देखि अवस्थित बजार मा पहुँच हुनेछ। यो पास को पुन: खोल्न को लागी क्षेत्र को अर्थव्यवस्था लाई बढावा दिने र भारत-चीन सम्बन्ध सुदृढ गर्ने अपेक्षा गरिएको थियो, यद्यपि यो भएन। तिब्बत स्वायत्त क्षेत्रीय ब्यूरो अफ कमर्सको तथ्या्कले देखाउँछ कि २००६ मा ५१ व्यापारिक दिनहरुमा मात्र १८६,२५०  अमेरिकी डलर बराबरको सामान नाथुलाले व्यापार गरेको थियो। भारतीय पक्ष बाट, केवल भारतीय नागरिकहरु बुधवार, बिहिबार, शनिवार, र आइतबार मा पास को उपयोग गर्न सक्छन् र एक दिन अगाडी गान्तोक बाट अनुमति प्राप्त गर्न को लागी। भञ्ज्याङ विशेष गरी तिब्बती तीर्थयात्रीहरु को लागी महत्वपूर्ण छ जो रुमटेक मठ, प्रसिद्ध र पवित्र बौद्ध मठहरु मध्ये एक को यात्रा गर्न चाहान्छन्। हिन्दुहरुको लागी, यो भञ्ज्याङ ले मानसरोवर ताल को यात्रा समय पन्ध्र दिन बाट दुई दिन सम्म घटाउँछ।
भारत सरकार को एक प्रमुख चिन्ता वन्यजीव उत्पादनहरु मा अवैध व्यापार हो, जस्तै सिंह र चितुवा को छाला, हड्डीहरु, भालु गाला को मूत्राशय, बीवर फर र चेस्टनट ऊन, र यी सामानहरु नाथुला हुँदै भारतीय बजार मा प्रवेश हुनेछन्। भारत सरकार यस व्यापार को लागी प्रहरी र कानून प्रवर्तन एजेन्सीहरु लाई संवेदनशील बनाउन को लागी एक कार्यक्रम चलाइरहेको छ। वर्तमान मा, यस प्रकार को अवैध व्यापार को अधिकांश नेपाल को माध्यम बाट हुन्छ।
यातायात
तिब्बत तर्फ दुई राजमार्गहरु - कांगमार देखि याडोंग र याडोंग बाट नाथु ला - २००६ निर्माण योजनाहरु मा प्रस्तावित थिए। अर्को दशकमा किंगहाई-तिब्बत रेलमार्गलाई याडोंग सम्म विस्तार गर्ने काम पनि प्रगतिमा छ।
हाल निकटतम रेलवे स्टेशनहरु भारतीय पक्ष मा नयाँ जलपाईगुड़ी र तिब्बत तिर जियांगज़ी मा छन्।
चिनियाँ सरकार याडोंग मा रेलमार्ग ल्याउन चाहन्छ जो नाथु ला बाट केहि किलोमिटर (माईल) मात्र छ। यसको अतिरिक्त, भारत सरकार दार्जीलि जिल्लाको सेवोक बाट सिक्किम को राजधानी गान्तोक सम्म रेल मार्ग विस्तार गर्न चाहन्छ, गान्तोक को दूरी 38 mi छ।
ओल्के संक्रान्ति
ओल्के संक्रान्ति नेपालको सुदूर पश्चिम क्षेत्रमा मनाइने एक पर्व हो। यो पर्व भदौ महिनाको एक गते सम्मानित व्याक्तिहरूलाई उपहार दिएर मनाइन्छ।
ओल्के सङ्क्रान्तीको अर्थ
डोटेली शब्दकोषका अनुसार ओल्को भन्नाले सम्मानित व्यक्तिलाई दिइने केही ‘उपहार’ वा ‘कोसेली’लाई जनाउँछ। यस्तो सम्मानोपहार दिने “विशेष दिन” नै ओल्के संक्रान्तिका नामले सुदूर-पश्चिममा धुमधामसंग मनाइन्छ। यो पर्व सिंह संक्रान्ति अर्थात् भाद्र १ गते पर्दछ। आफूभन्दा ठूलाबडा, मान्यजन वा ज्येष्ठ नागरिकलाई सम्मानस्वरुप कर्कलाको भित्री पात, फलफूल आदि दिनु, मीठो–मसिनो खानु, हातमा मेहेन्दी लगाउनु यस पर्वको विशेषता रहिआएको छ। ठूलालाई सम्मान र सानालाई माया गर्नु हाम्रा पर्वहरूका त मुख्य विशेषता नै हुन्। यो सबैखाले समाजमा पाइन्छ। त्यसैगरी उपहार लिने दिने प्रचलन पनि प्राय: सबै समाजमा विद्यमान छ। तर हाम्रो ओल्कोलाई शाब्दिक अर्थले उपहार लिनु दिनुमा मात्रै सीमित गरिदिँदा समकालीन सामाजिक मनोभावको ठ्याक्कै अभिव्यक्ति नहुन सक्छ। ओल्को लिनु दिनु त्यहाँको संस्कृति, परम्परा र आस्थाको प्रतीक पनि हो। सुदूरको लोकजीवनमा वर्षाको यामलाई अतीव विपत्तिको एकांकी समय मानिन्छ। बाढी पहिरोले गाउँहरूको आपसी सम्पर्कमा बाधा पुग्दछ। प्रकृतिको रुप-रंग फेरिन्छ। खोला-नाला सुसाएका हुन्छन्। हरियालीले पाखा पर्वत ढाकेको हुन्छ। कामको चटारोले कसैलाई फुर्सत हुँदैन। “साउनकी काली रात” का डरलाग्दा किस्साहरू गाउँगर्खामा सुन्न पाइन्छन्। निसन्देह यो परिवेशले कर्मयोगी लोकजीवनलाई भावविह्वल बनाएको होला। शायद यसै पृष्ठभूमिमा यो पर्वको सुरुवात भएको हुनु पर्दछ। आफन्तहरूलाई सम्मान स्वरुप उपहारसहित ढोग भेट गर्न जाँने चलेको रहेको छ। यो शास्वत भावमा ओल्कोको परम्परा अहिले अझ सान्दर्भिक हुन गएको छ।
कसरी मनाइन्छ
यो पर्व विशेषमा ओल्कोको रूपमा फलफुल, सागपात, अन्न, दूध, दही, घिउ, गूड र पक्वान्न आदि मान्यजन र आफन्तकहाँ पठाइन्छ। शिल्पकर्मीहरूले आ-आफ्ना सिर्जनासमेत पठाउन सक्दछन्। अचेल लुगा-कपडा, पैसा वा यस्तै अन्य उपहारसमेत दिने प्रचलन बढ्दो छ। यतिमात्रै होइन, गुठियारहरूले ईष्ट कुलदेवताको मन्दिरमा नयाँ अन्नबालीको ओल्को चढाउँछन्। विभिन्न जनजातिहरूमा कृषि युगदेखि नयाँ अन्नको न्वागि चढाउने चलन पनि देखिएको छ । यस्ता दिनमा मिठो मसिनो खानपिनको जोहो त हुने नै भयो । कुमाऊँ तिर यस पर्वलाई घिउ तिहार भनिँदो रहेछ । यसदिन घिउ खानै पर्ने हुन्छ रे । त्यहाँको लोकमान्यतामा ओल्केइसगरान्ति नमानेमा अर्को जुनीमा शंखेकिरो ( गड्याल ) भइन्छ रे। कतैकतै चतुर्मासको बेला कैलाशतिर गएका देउताहरूलाई सम्झदै देवस्थलमा बत्ती बाली नयाँ अन्नको कोसेली चढाइएको हो भन्ने मान्यता पनि छ। ओल्के संक्रान्तिका दिन गाउँ नजिकका अलिक उच्चो टाकुरामा सबैजना मिलेर रूखका हांगाविंगा, झ्याङ तथा अन्य बोटबिरुवा काटेर एक ठाउँमा थुप्रो बनाइन्छ । यो थुप्रोलाई स्थानीय भाषामा ”बुढी हालेको” भन्दछन् । यो बूढीलाई असोज संक्रान्तिका साँझ प्रत्येक घर-घरबाट आगोको राँको एकैपटक निकाली एकैसाथ पोलेर बूढी पोल्ने पर्व मनाउने परम्परा छ । यस अनुष्ठानलाई द्वापरकालीन मथुराकी पुतनाको कथासङ्ग पनि जोडिएको छ । सुदूरपश्चिमका पहाडी जिल्लामा मात्रै यो ‘बूढी पोल्ने’ पर्व मनाइने गरिन्छ । घरबाट आगोको राँको निकाल्दा पूरै घरलाई घुमाएर निकाल्ने गरिन्छ । घरबाट चिरेको काँक्रो लगेर पोलेको बूढीमा थुक्ने गरिन्छ । यसरी बूढी पोलेमा वर्षभरि लुतो लगायतका रोग-व्याधिबाट परिवारजन मुक्त हुने मान्यता छ । कालक्रममा केही वर्ष अघिसम्म ठूलाबडालाई साना जातकाले चिनो वस्तु चढाउने दिनका रूपमासमेत ओल्कोको व्याख्या गरिएको देखिन्छ । कथित ठूलाठालुहरूले ओल्को ल्याउनेलाई वक्सिस दिन्थे रे । तर यो मनोदसा अब समाप्तिको क्रममा छ । अब नयाँ अर्थमा यो पर्वलाई परिभाषित गर्नु पर्दछ । ठूलो सानोको त्यो संस्तरणमा अन्यायपूर्ण श्रम सम्बन्ध वा जाय जन्मको आधार लिने पुरानो व्याख्याको समय भिट्की सकेको छ । इतिहासबाट कुँडिदा सांस्कृतिक विच्छिन्नताको भय रहन्छ, समभावको वास्तविक पहिचानमा गौरव र आनन्दको अनुभूति हुन्।
सामाजिक मान्यता
भनिन्छ, ओल्के संक्रान्तिताका सतरति ( सातरातको झरि) पर्दछ। यो समयमा आकासमा तारा देखिएमा वा वन चर्न गएका भैसीका सिङ ओभानो भएमा समेत अनिकाल पर्ने सम्भावना रहन्छ। यसैताका ऋतुमति धर्तिले नवीन सिर्जना गर्न थाल्छिन्। प्रकृतिमा नयाँ-नयाँ किसिमका वनस्पति र किरा फट्याङ्ग्राहरु देखिन थाल्छन् । धुलो धुँवा र फोहोर पखालिन्छ। पाखा पखेरामा नवधार (पानीका नयाँ मुहान) फुट्न थाल्छन् । पृथ्वी पुन: शस्यश्यामला र कञ्चन बन्छिन् । सुदूर पश्चिममा के विश्वास छ भने यो बेला पहाडका खोलानालासमेत समुद्रलाई ओल्को पुर्याउँछन् । शुष्कप्राय: खोलानाला यति हौसिएका हुन्छन् कि महाकालीलाई समेत हल्लाउन भ्याउछन् । एउटा स्थानीय लोकगीतमा भनिएको छ- ‘काली गङ्ङा हचको दिनछै धन्न बुका खोला (अर्थात काली नदीलाई समेत हचको दिने बुको खोलालाइ धन्यबाद छ)।’ यसरी साउनको रात वा पुषको परभात वा जेठको दोफरीजस्तो अप्ठ्यारो समय सकिएपछि एउटा नयाँ समय आउँछ । हाम्रा पर्वहरू यस्तै समयमा नयाँ लय दिन्छन् । ओल्के संक्रान्ति पछि नै सुरु हुन्छ गौराको पावन पर्व । देवराग ( अर्थात् डेउडा देउडा गित देउरा ) गायनको महान् अवसर । यस्ता अवसरहरूलाई समयानुकूल समावेशी बनाई लोक परम्परालाई जीवित राख्नु सबैको कर्तब्य हुन आउँछ । यसै सन्दर्भमा त्यहाँको एउटा लोकआख्यान पनि भनिहालौं । भनिन्छ, पहाडका ससाना खोलानालाबाट पनि ओल्को आउन थालेपछि मैदानका महानदीले यिनलाई निक्कै फुरुङ्ग्याउँछन् । कुरैकुरामा आफ्नी छोरीको विवाह यी फुर्तिला शैल-सरिताका छोरासंग गरिदिने वचन पनि दिन्छन् । तर बिहे भने हिउँदमा मात्र हुने निधो हुन्छ। विचरा सोझा पहाडी खोलाहरु रातदिन विवाहको जोरजाममा खटिन्छन्। विडम्बना, हिउँद आउँदा नआउँदै पानीको मूल शुष्क प्राय: हुन्छ र ठूला घरसंग साइनो जोड्ने यिनको मनसुवा कहिले पनि पुरा हुँदैन । यो प्रतीकात्मक उपकथामा वर्णित पहाडको प्रकृति र सुदूरको वर्तमान नियतिमा गजवको साम्यता छ। यस पर्वलाई विभिन्न किसिमले मनाए पनि यसको मुल सन्देश भनेको आपसी मित्रताको गाँठो बलियो पार्नु हो । आजका दिनमा गाउँगाउँका युवायुवती जम्मा भएर पिङ खेल्ने, डेउडा खेल्ने, दिउसोभरी रमाईलो गर्ने र बेलुका बुढीहाल्ने गर्दछन् । आज बुढी हाल्ने र असोज १ गतेका दिन पोल्ने चलन रहेको बुढापाकाको भनाई छ । विजय उत्सवका रूपमा मनाइने बुढी हाल्ने र पोल्ने यो पर्वमा बुढी अर्थात राक्षसी पुतनालाई पोल्ने गरिन्छ । परम्परागत किंबदन्ती अनुसार भगवान श्रीकृष्णले राक्षसी प्रवृतिकी पुतनालाई मारेपछि उनका साथी ग्वाला (गोठाला) ले पुतनाको शव दहन गरेको कथन रहे अनुसार यो पर्व मनाइन्छ ।
राम जेठमलानी
राम जेठमलानी (पूरा नाम: राम भूलचन्द जेठमलानी, सिंधी: رام جيٺملاڻي, जन्म: १४ सेप्टेम्बर १९२३, सिन्ध, ब्रिटिश भारतको शिकारपुर शहर मा) एक सुप्रसिद्ध भारतीय वकिल र राजनीतिज्ञ हुन्।राम जेठमलानीले १७ वर्ष को उमेरमा एलएल.बी. डिग्री हासिल गरे। उहाँ भारतमा सबैभन्दा उच्च सशुल्क वकील हुन् । उनले १० सेप्टेम्बर २०१७ मा न्यायिक पेशाबाट आफ्नो सेवानिवृत्तिको घोषणा गर्नुभयो।
झापा २ (निर्वाचन क्षेत्र)
झापा २ नेपालको झापा जिल्लाका पाँच संसदीय निर्वाचन क्षेत्रहरूमध्ये एक हो। २०७४ भदौ १५, मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।
सम्मिलित क्षेत्रहरू
झापा २ संसदीय निर्वाचन क्षेत्रमा अर्जुनधारा नगरपालिका, बिर्तामोड नगरपालिकाको १-९, कनकाई नगरपालिकाको ८ र ९ र बुद्धशान्ति गाउँपालिकाको १-३ लगायतका वडाहरू समावेश गरिएको छ।
प्रदेश सभा खण्डहरू
कोशी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
उन्नत सञ्चार शिक्षा तथा अनुसन्धान प्रतिष्ठान
उन्नत सञ्चार शिक्षा तथा अनुसन्धान प्रतिष्ठान काठमाडौँ नेपालमा स्थित एक अनुसन्धान क्याम्पस हो।  सन् २००१ मा स्थापित भएको हो यो क्याम्पस पोखरा विश्वविद्यालयद्वारा मान्यता प्राप्त अनुसन्धान प्रतिष्ठान हो। यस संस्थाको मुल उद्देश्य शैक्षिक अनुभवको केन्द्रबिन्दुमा अङ्ग्रेजी भाषा अध्ययनको साथसाथै मानविकी तथा सामाजिक विज्ञानमा उन्नत अनुसन्धान विद्यावारिधि प्रदान गर्नु हो।
अध्यापन गराइने विषयहरू
यस क्याम्पसमा यी विषयहरूको अध्यापन गराइन्छ
कुटुम्ब (ब्यान्ड)
उनीहरूले नवनीत आदित्य वाइबा, सत्य आदित्य वाइबा, अल्बाट्रोस, हरि महर्जन, १९७४ एडी र आस्था तामाङ मास्के जस्ता अन्य नेपाली कलाकारहरूसँग सहकार्य गरेका छन्। उनीहरूले एआई गीत प्रतियोगिता २०२१ मा दिवास, चेपाङ र हरि महर्जनसँग ‘ड्रिमिङ अफ नेपाल’ गीतका साथ प्रतिस्पर्धा गरे, १५ अंकका साथ १७ औं स्थानमा रहे।
सन्दर्भ सामग्रीहरू
श्रेणी :नेपाली ब्यान्ड समुह
ककटेल (२०१२ चलचित्र)
ककटेल एक भारतीय चलचित्र हो । यो चलचित्र सन् २०१२ मा प्रदर्शित गरिएको हो । यस चलचित्रका निर्देशक होमी अदाजानिया हुन । यस चलचित्रको मुख्य पात्रहरूमा सैफ अली खान, दीपिका पादुकोण र नवागन्तुक डायना पेन्टी रहेका छन् भने सहायक भूमिकामा डिम्पल कपाडिया र बोमन इरानी रहेका छन् । रणदीप हुड्डा विशेष भूमिकामा अभिनय गरेका थिए ।
गुगल अनुवाद
गुगल अनुवाद वा गुगल ट्रान्स्लेट (अंग्रेजी: Google Translate) एक अनुवादक सफ्टवेयर तथा सेवा हो जुन एक भाषाको टेक्स्ट अथवा वेबपेजलाइ अर्को भाषामा अनुवाद गर्दछ । यो गुगल इन्कार्पोरेसनद्वारा विकसित तथा परिचालित छ । जनवरी २००६बाट, ९०वटा भाषा अनुवाद हुन्छ र २ करोड भन्दा धरै मान्छे प्रयोग गर्छन् ।
वेब इन्टर्फेस
कुनै भाषाहरू उच्चरण गर्न सक्छ । "भाषा पत्ता लगाउनुहोस्" क्लिक गरेपछि एक थाहा नभइको भाषालाई पत्ता लगाउन सक्छ । गुगल ले ब्लग हरूको बहुभाषीक अनुवाद का लागि गुगल अनुवाद लाई "ब्लग विजेट" का रूपमा मुक्तमा प्रदान गरेको छ ।
ब्राउजर इन्टिग्रेसन
कुनै ब्राउजरहरूमा गुगल अनुवाद एक्सटेन्शनको रूपमा उपलब्ध छ।
फायर्फक्स र गुगल क्रोममा एक्सटेन्शनहरू छन् ।
मोबाइल इन्टर्फेस
यो अनुप्रयोगको ९०वटा भाषा छ । ३७वटा भाषा तस्वीर खिचेर अनुवाद सकिन्छ, ३२वटा भाषा बोलेर अनुवाद सकिन्छ "कन्भेर्सेशन मोड"मा (अंग्रेजी:conversation mode) सकिन्छ, र २७वटा भाषा भिडियोबाट "अग्मेन्टेड रियालिटी मोड"मा (अंग्रेजी:Augmented reality mode) ।
एन्ड्रोइड संस्करण
गुगल अनुवाद एन्ड्रोइड ओएस प्रयोगकर्ताहरूको लागि एक निःशुल्क डाउनलोड गर्न सक्ने उपलब्ध अनुप्रयोग हो । पहिलो संस्करण जनवरी २०१०मा शुरू भयो । ब्राउजर संस्करण जस्तै काम गर्छ । दुईवटा मुख्य विकल्प छ : "एसेमेस् ट्रान्सलेशन" (अङ्ग्रेजी:SMS translation) र "हिस्टरी" (अंग्रेजी:History).
यो अनुप्रयोगको ९०वटा भाषा छ र १५वटा भाषालाई बोलेर अनुवाद हुन्छ । एन्ड्रोइड १,२ र माथि भइको डिभाइसहरू गुगल प्लेमा (अंग्रेजी:Google Play) खोजेर । एन्ड्रोइडमा इन्टर्नेट कोनेक्शन चाहिना अनूवाद गर्न तर यो एन्ड्रोइडमा मात्रै उपलब्ध छ ।
आईओएस संस्करण
रामेश्वर घिमिरे
नेपालको उपराष्ट्रपतिय निर्वाचन, २०७९
नेपालको उपराष्ट्रपतिय निर्वाचन, २०७९ नेपालमा राजतन्त्रको अन्त्य भएपछि तेस्रो उपराष्ट्रपति छान्नको लागि वि.सं. २०७९ चैत्र ३ मा निर्वाचन भएको थियो। वि.सं. २०७२मा भएको उपराष्ट्रपति निर्वाचनबाट राष्ट्रपति बनेका नन्दकिशोर पुनको कार्यकाल वि.सं. २०७९ चैत्र ३ मा सकिएको थियो। नेपालको संविधानमा भएको संवैधानिक व्यवस्था बमोजिम दुई कार्यकालको लागि मात्र एक व्यक्ति राष्ट्रपति बन्न सक्ने प्रावधान रहेको छ।
नेपालको संविधानको धारा ७० ले समान लिङ्ग वा समुदायको राष्ट्रपति तथा उपराष्ट्रपति हुन निषेध गरेको र खस आर्य समुदायका पुरुष रामचन्द्र पौडेल राष्ट्रपति निर्वाचित भइसकेको हुँदा गैर खस आर्य जातिका उम्मेदवारले मात्रै उम्मेदवारी दर्ता गर्न पाएका थिए।
चयन प्रक्रिया
नेपालको उपराष्ट्रपति निर्वाचक मण्डलका सबै सदस्यहरूको बहुमतबाट निर्वाचित हुने गर्दछ। यदि कुनै पनि उम्मेदवार निर्वाचित हुन नसकेको खण्डमा पहिलो चरणको शीर्ष दुई उम्मेदवारहरू बीच समान बहुमत अन्तर्गत दोस्रो चरणको निर्वाचन आयोजित गर्ने गरिन्छ। पछिल्ला मतहरूमा खाली, अवैध र अनुपस्थित मतहरू सहित कुल मत हुने भएकाले, यो सम्भव छ कि पहिलो र दोस्रो चरणमा कुनै पनि उम्मेदवारहरू निर्वाचित हुन सक्दैनन्। त्यसपछि दोस्रो चरणमा भए जस्तै सोही उम्मेदवारहरू बीच तेस्रो निर्वाचन हुन सक्छ। वैध मतको बहुमत प्राप्त उम्मेदवार त्यसपछि उपराष्ट्रपति निर्वाचित हुन्छ।
नेपालको संविधान २०७२को भाग ६, धारा ६४ ले उपराष्ट्रपति पदका लागि निम्न योग्यताहरू तोकेको छ:
निर्वाचन तालिका
निर्वाचन आयोगले वि.सं. २०७९ माघ १६ गते उपराष्ट्रपति पदको निर्वाचनको कार्यतालिका घोषणा गरेको थियो।
निर्वाचक मण्डल
वि.सं. २०७९ मा ८८१ सदस्यहरू सम्मिलित निर्वाचक मण्डल बनाइएको थियो, जसमध्ये ३३१ सङ्घीय संसद र ५५० प्रदेश सभासदहरू रहेका थिए। यिनीहरू प्रत्येकको मतको मतभार क्रमशः ७९ र ४८ रहेको थियो।
अखण्ड भारत
अखण्ड भारत जसलाई अखंड हिन्दुस्तान पनि भनिन्छ, एक एकीकृत बृहत्तर भारतको अवधारणाको लागि एक शब्द हो। यसले आधुनिक भारत, पाकिस्तान, अफगानिस्तान, बङ्गलादेश, नेपाल, भुटान, श्रीलङ्का, माल्दिभ्स, तिब्बत र म्यानमार एउटै राष्ट्र भएको दाबी गरेको छ।
भूपरिवेष्ठित राष्ट्र
भूपरिवेष्ठित राष्ट्र भनेको त्यस्तो देश हो जुन समुद्रसँग जोडिएको हुँदैन वा जसको समुद्री तट बन्द जनसम्भरमा अवस्थित रहेको हुन्छ। हाल ४४ भूपरिवेष्ठित देश र ५ आंशिक मान्यता प्राप्त भूपरिवेष्ठित राष्ट्रहरू छन्। कजाख्स्तान विश्वको सबैभन्दा ठूलो भूपरिवेष्ठित देश हो।
सन् १९९० मा विश्वमा ३० वटा मात्र भूपरिवेष्ठित देश थिए। सोभियत सङ्घ र चेकोस्लोभाकियाको विघटन, युगोस्लाभियाको विभाजन; दक्षिण ओसेटिया, इरित्रिया, मोन्टेनेग्रो, दक्षिण सुडान र लुहान्स्क लोकतान्त्रिक गणतन्त्रको स्वतन्त्रता जनमत सङ्ग्रह र कोसोभोको स्वतन्त्रताको एकपक्षीय घोषणाले १५ नयाँ भूपरिवेष्ठित देशहरू र ५ आंशिक रूपमा मान्यता प्राप्त भूपरिवेष्ठित राज्यहरू सिर्जना गरेको थियो जबकि पूर्व भूपरिवेष्टित देश चेकोस्लोभाकिया १ जनवरी १९९३ सम्म अस्तित्वमा रहेको थियो।
भूपरिवेष्ठित हुनुका आर्थिक बेफाइदाहरू छन्। विकास, वरपरका व्यापारिक मार्ग र व्यापारको स्वतन्त्रता, भाषा अवरोधहरू र पनि सिर्जना हुन सक्छ। युरोपका केही भूपरिवेष्ठित देशहरू धनी छन्, जस्तै एन्डोरा, अस्ट्रिया, लिस्टेनस्टाइन, लक्जेम्बर्ग, सान मारिनो, स्विट्जरल्यान्ड र भ्याटिकन सिटी पर्दछन्। यी सबै, लक्जेम्बर्ग (नाटोको संस्थापक सदस्य) बाहेक, प्रायः विश्वव्यापी राजनीतिक मुद्दाहरूमा तटस्थता प्रयोग गर्छन्। अफ्रिका, एसिया र दक्षिण अमेरिकाका सबै भूपरिवेष्ठित मुलुकसहित ४४ भूपरिवेष्ठित देशमध्ये ३२ लाई संयुक्त राष्ट्रसङ्घले भूपरिवेष्ठित विकासशील मुलुकका रूपमा वर्गीकरण गरेको छ। सबैभन्दा कम मानव विकास सूचकाङ्क भएका १२ देशमध्ये नौ वटा भूपरिवेष्ठित छन्। संयुक्त राष्ट्रसङ्घको दिगो विकास लक्ष्य १० जस्ता मुद्दाहरूबाट उत्पन्न असमानताहरू कम गर्न अन्तर्राष्ट्रिय पहलहरू लक्षित छन्, जसले सन् २०३० सम्ममा असमानतालाई उल्लेखनीय रूपमा कम गर्ने लक्ष्य राखेको छ।
टेलिनर म्यानमार
टेलिनर म्यानमार दक्षिणी पूर्वी एसियामा अवस्थित राष्ट्र म्यानमारमा आधारित एक दूरसञ्चार कम्पनी हो। यो कम्पनी एक प्रख्यात तथा अग्रणी नर्वेली बहुराष्ट्रिय दूरसञ्चार कम्पनी टेलिनर समूहको सहायक कम्पनी हो। कम्पनीको प्रधान कार्यालय म्यानमारको प्रमुख सहर याङ्गुनमा रहेको छ। टेलिनर म्यानमारले दोस्रो पुस्ता, तेस्रो पुस्ता र चौथो पुस्ता सेवाहरू पनि सञ्चालन गर्दै आइरहेको छ।
कम्पनीका हालका प्रमुख कार्यकारी अधिकृत सरद मेहरोत्रा हुन् जसले १ अक्टोबर २०१८ देखि प्रमुख कार्यकारी अधिकृतको भूमिका निर्वाह गर्दै आइरहेका छन्। उनी पहिला सन् २०१३ देखि २०१५ सम्म टेलिनर म्यानमारका प्रमुख बजार अधिकृत रहेका थिए।
इतिहास
फेब्रुअरी २०१३ मा, टेलिनरले, म्यानमार सरकारले आह्वान गरेको मोबाइल अनुमति पत्रको लागि टेलिनरले सहभागीता जनाउँदै बोली लगाएको थियो।
२७ जून २०१३ मा, टेलिनरलाई म्यानमारमा दूरसञ्चार विकासको लागि १५ वर्षको अनुबन्धसहित सम्मानित गरिएको थियो।
टेलिनरले औपचारिक रूपमा म्यानमार सरकारसँग मोबाइल सञ्जाल सञ्चालन गर्नको लागि ५ फेब्रुअरी २०१४ मा अनुमति पत्र प्राप्त गरेको थियो। ७ अप्रिल २०१४ मा यसको मोबाइल सञ्जालको परीक्षण गरिएको थियो र २७ सेप्टेम्बर २०१४ मा देशका दुई प्रमुख सहर मण्डाले र यानगोनमा यसको सेवा आधिकारिक रूपमा सुरुवात गरिएको थियो। टेलिनरको सञ्जाल लगत्तै नेपिडवमा ४ अक्टोबर २०१४ मा सुरुवात गरिएको थियो र पछि २६ अक्टोबर २०१४ मा यसको सञ्जाललाई पुरै म्यानमार भरि फैलाइएको थियो।
जून २०१४ मा, टेलिनर म्यानमारले बर्मी विकिपिडिया समुदायलाई सहयोग पुर्याउन र नयाँ स्वयंसेवकहरू आबद्ध गराउन उदेश्य सहित पहिलो संयुक्त कार्यशालाको आयोजना गरेको थियो। बर्माी विकिपिडिया मञ्च डागन विश्वविद्यालयमा टेलिनर म्यानमारको साथमा आयोजित गरिएको थियो जसमा विद्यार्थीहरू सहित गरी २,००० भन्दा बढी व्यक्तिहरूलाई आकर्षित गर्न सफल भएको थियो।